Xitoy sharqiga 9 avgust kuni yopirilgan «Soudelor» to‘foni shu vaqtgacha 26 kishining o‘limiga sabab bo‘ldi. Bu haqda «Sinxua» xabar bergan. Xabarda aytilishicha, 7 kishi bedarak yo‘qolgan. To‘fon tufayli Futszyan viloyatida 514 mingga yaqin kishi turar joylaridan ko‘chirilgan. Bu viloyatda to‘fon 7 ming uyni vayron qilgan va 112 ming ga ekin maydonlariga zarar yetkazgan. Dastlabki hisob-kitoblarga ko‘ra, to‘fon tufayli mamlakat iqtisodiga 1,5 mlrd dollar zarar yetgan.